open-index/open-wikipedia-markdown huggingface dataset:
Βαδδελεΐτης

Ο **βαδδελεΐτης** (αγγλ. baddeleyite) είναι ορυκτό οξείδιο του ζιρκονίου. Πήρε το όνομά του από τον Joseph Baddeley, ιδιοκτήτη φυτείας τσαγιού ο οποίος πρωτοπαρατήρησε το ορυκτό στη Σρι Λάνκα το 1892.

## Εμφάνιση, παραγενέσεις
Είναι συνοδό ορυκτό σε καρμπονατίτες και κιμπερλίτες. Ανευρίσκεται επίσης και εντός συηνιτών, διαβάσες, γάββρους και παρενεσπαρμένος σε κοιτάσματα πολύτιμων λίθων. Κολλοειδής παραλλαγή του είναι ο **καλντασίτης** (caldasite), που ανευρίσκεται στην οροσειρά Poços de Caldas του Minas Gerais στη Βραζιλία.

Ορυκτά με τα οποία σχετίζεται είναι ο ιλμενίτης, ο απατίτης, ο μαγνητίτης, ο περοβσκίτης (μόνο στο μεταλλείο Γιακουπιράνγα, Βραζιλία), ο φθορίτης, ο νεφελίνης, το πυρόχλωρο και ο αλλανίτης (μόνο στην περιοχή Monte Somma, Ιταλία).

Έχει παγκόσμια εξάπλωση, αν και σε λίγες περιοχές είναι εκμεταλλεύσιμος. Σημαντικές εμφανίσεις του είναι στις περιοχές Rakwana και Balagonda της Σρι Λάνκα, στη χερσόνησο Κόλα της Ρωσίας, στο Γιακουπιράνγα (κοντά στο Σάο Πάολο, Βραζιλία), στην Ανγκόλα, τη Λαϊκή Δημοκρατία του Ζαϊρ, το σύμπλεγμα Bushveld στη Νότια Αφρική, στην Ιταλία (Βεζούβιος, Κοριλιάνο, Μόντε Σόμμα, Λάτιο, Λιγουρία, Πιεμόντε και Τοσκάνη), τη Μαδαγασκάρη (σε κοίτασμα σαπφείρων), τη Νορβηγία και αρκετές Πολιτείες των ΗΠΑ.

Δεν έχει αναφερθεί ύπαρξή του στην Ελλάδα.

## Πηγές
*Handbook of Mineralogy
*Mindat.org
*Webmineral.com

## Δείτε επίσης
*Κατάλογος ορυκτών

## Βιβλιογραφία
* James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN

0395511372

Βαδδελεΐτης
Ισότητα (μαθηματικά)

μικρογραφία|261px|Για τις διάφορες τιμές των δύο μεταβλητών ελέγχεται η αληθοτιμή της ισότητας. Όπου υπάρχει το σημάδι της έγκρισης η αληθοτιμή είναι ''αληθές'' και στα υπόλοιπα σημεία είναι ''ψευδές''.

Στα μαθηματικά, **ισότητα** ονομάζεται ένα οποιοδήποτε ζεύγος μαθηματικών παραστάσεων που συνδέονται με τον τελεστή ''='', δηλαδή αν A είναι η μία παράσταση και B η άλλη τότε η έκφραση A = B είναι μια ισότητα. Το νόημα της ισότητας είναι ότι αν υπολογιστεί η τιμή της μιας παράστασης και η τιμή της άλλης, τότε οι δύο τιμές είναι ίδιες.

Υπάρχουν δύο είδη ισότητας:
*Η *[[ταυτότητα (μαθηματικά)|ταυτότητα]]* που δηλώνει ότι η ισότητα ισχύει υπό οποιεσδήποτε συνθήκες.
*Η *[[εξίσωση]]* που δηλώνει ότι η ισότητα ισχύει μόνο υπό συγκεκριμένες συνθήκες.

Η ταυτότητα χρειάζεται να αποδειχθεί, ενώ η εξίσωση να να λυθεί, δηλαδή να βρεθούν οι τιμές των μεταβλητών των παραστάσεων που ικανοποιούν την ισότητα.

Αν μια εξίσωση ικανοποιείται για όλες τις τιμές των μεταβλητών λέγεται *αόριστη* και είναι ταυτότητα, αν δεν υπάρχουν τιμές που να την ικανοποιούν λέγεται *αδύνατη*.

Μια ισότητα μπορεί και η ίδια να γίνει αντικείμενο μιας μαθηματικής πράξης, συγκεκριμένα μιας λογικής πράξης, ενώ οι τιμές που λαμβάνει είναι αληθοτιμή. Σε αυτήν την περίπτωση υπολογίζονται οι δύο παραστάσεις και αν οι τιμές τους είναι ίδιες τότε η ισότητα λαμβάνει την αληθοτιμή *αληθές*, αν οι τιμές των δύο παραστάσεων δεν είναι ίδιες τότε η αληθοτιμή της ισότητας είναι *ψευδές*.

## Ταύτιση

Μια άλλη έννοια σχετική με την ισότητα είναι η *ταύτιση*. Η ταύτιση συμβολίζεται με *<math>\equiv</math>* και σημαίνει ότι τα δύο αντικείμενα δεν έχουν απλώς την ίδια τιμή αλλά είναι ίδια μεταξύ τους, δηλαδή οι δύο παραστάσεις αναπαριστούν το ίδιο πράγμα. Μερικές φορές αυτός ο συμβολισμός χρησιμοποιείται κυρίως στη φυσική, για να δηλωθούν με τύπους ορισμοί, για παράδειγμα ο ορισμός της ταχύτητας μπορεί να τυποποιηθεί ως:

:\upsilon\equiv\frac{dx}{dt}.

## Παραδείγματα
* Οι αριθμητικές παραστάσεις 7 + 3 και 6 + 4 είναι ίσες, και γράφουμε 7 + 3 = 6 + 4.
* Η ταυτότητα x^2 + 2xy + y^2 = (x + y)^2 ισχύει για όλους τους πραγματικούς αριθμούς x και y. 
* Η εξίσωση x + 3 = 10 έχει λύση το x = 7.

## Ισότητα συνόλων

Στην αξιωματική θεωρία συνόλων, δύο σύνολα S_1 και S_2 είναι ίσα, δηλαδή S_1 = S_2 ανν
:
\forall z. \ (z \in S_1 \Leftrightarrow z \in S_2).

Από αυτό τον ορισμό προκύπτει η συμμετρική ιδιότητα 
:
S_1 = S_2 \Rightarrow S_2 = S_1,

και η μεταβατική ιδιότητα της ισότητας,
:
S_1 = S_2 \wedge S_2 = S_3 \Rightarrow S_1 = S_3.


## Παραπομπές


## Εξωτερικοί σύνδεσμοι
* 

Κατηγορία:Μαθηματικές σχέσεις
Κατηγορία:Μαθηματική λογική
Κατηγορία:Στοιχειώδης αριθμητική
Zsh

Το **κέλυφος Z** (αγγλικά: **Z shell**, **zsh**) είναι ένα κέλυφος του Unix που μπορεί να χρησιμοποιηθεί σαν ένα αλληλεπιδραστικό κέλυφος χρήστη καθώς και σαν ένας ισχυρός διερμηνέας γραμμής εντολών για προγραμματισμό σεναρίων. Το Zsh μπορεί να θεωρηθεί ένα επεκτεταμένο κέλυφος Bourne με αρκετές βελτιώσεις, περιλαμβάνοντας μεταξύ άλλων χαρακτηριστικά του bash, του ksh, και του tcsh.

thumb|right|300px|Παράδειγμα χρήσης του zsh

## Αρχική έκδοση
Η πρώτη έκδοση του zsh γράφτηκε από τον Πολ Φάλσταντ το 1990, όταν ήταν φοιτητής στο Πανεπιστήμιο του Πρίνστον.

### Ετυμολογία
Το όνομα zsh προέρχεται από τον καθηγητή Ζονγκ Σάο του Γέιλ, που τότε δίδασκε στο Πρίνστον. Ο Πολ Φάλσταντ θεώρησε ότι το όνομα χρήστη του Σάο, "zsh", ήταν ένα καλό όνομα για κέλυφος.

## Χαρακτηριστικά
Αξιοσημείωτα χαρακτηριστικά:
* Προγραμματιζόμενη συμπλήρωση των γραμμών εντολών που μπορούν να βοηθούν τον χρήστη να πληκτρολογεί τις επιλογές και τα ορίσματα των πιο κοινών εντολών, με έτοιμη υποστήριξη για εκατοντάδες εντολές
* Η ιστορία των εντολών είναι κοινή μεταξύ όλων των κελύφων που εκτελούνται
* Επεκτάσεις στον ορισμό εκφράσεων ονομάτων αρχείων επιτρέπουν τον προσδιορισμό αρχείων χωρίς την εκτέλεση εξωτερικών προγραμμάτων όπως η εντολή find
* Βελτιωμένος χειρισμός μεταβλητών και πινάκων
* Διόρθωση εντολών πολλών γραμμών στον ίδιο χώρο
* Έλεγχος ορθογραφίας
* Διάφορες καταστάσεις συμβατότητας, π.χ. το zsh μπορεί να υποκριθεί ότι είναι κέλυφος Bourne όταν καλείται σαν `/bin/sh`
* Διαχείριση της εμφάνισης της γραμμής εντολών, περιλαμβάνει και το χαρακτηριστικό να εμφανίζει το αρχικό της τμήμα στα δεξιά της οθόνης και να κρύβεται αυτό αυτόματα όταν η εντολή που πληκτρολογείται είναι πολύ μεγάλη
* Τμήματα κώδικα που μπορούν να φορτώνονται, παρέχουν μεταξύ αλλων: πλήρη έλεγχο του TCP και των sockets του Unix, πελάτη για FTP και μαθηματικές συναρτήσεις
* Πλήρως παραμετροποιήσιμο

Ενδεικτική του μεγέθους του κελύφους είναι η διάσημη πρώτη πρόταση του εγχειριδίου του που αναφέρει: "Επειδή το zsh περιέχει πολλά χαρακτηριστικά, το εγχειρίδιο του zsh έχει χωριστεί σε επιμέρους ενότητες", και στη συνέχεια απαριθμεί δεκαεπτά από αυτές.

## Δείτε επίσης
* tcsh

## Αναφορές


## Εξωτερικοί σύνδεσμοι
### Επίσημοι
* Η σελίδα του κελύφους 
* Sourceforge Project page 
* Λίστα αλληλογραφίας 
* ZSH Wiki 

### Άρθρα
* Zzappers Best of ZSH Tips 

### Σελίδες χρηστών
* Adam's ZSH page 
* Christian's ZSH page 
* ZSH-Lovers 

Κατηγορία:Γλώσσες προγραμματισμού σεναρίων
Κατηγορία:Ελεύθερο λογισμικό
Κατηγορία:Κελύφη του Unix
Εθνική Νοτίων Μαλουκών (ποδόσφαιρο ανδρών)

Η  εθνική ομάδα ποδοσφαίρου Νοτίων Μαλουκών είναι η επίσημη ομάδα ποδοσφαίρου των νήσων Νότιες Μαλούκες. Δεν είναι συνδεδεμένες με την ΦΙΦΑ ή την ΑΦΚ και, ως εκ τούτου δεν μπορούν να λάβουν μέρος στο Παγκόσμιο Κύπελλο της FIFA ή στο Ασιατικό Κύπελλο Εθνών. Το 2005 Κέρδισαν το Κύπελλο UNPO νικώντας στα ημιτελικά, στην διαδικασία των πέναλτυ τη Δυτική Παπουα και στο τελικό νίκησαν με 3-1 την Τσετσενία. 

## Επιλεγμένοι αγώνες

## Ρεκόρ σε τουρνουά
**Κύπελλο UNPO **
* 2005 - **Πρωταθλητές**

Κατηγορία:Εθνική Νοτίων Μαλουκών (ποδόσφαιρο)
Χημική σύσταση

Μια **χημική σύσταση** (chemical composition) καθορίζει την ταυτότητα, τη διάταξη και την αναλογία των χημικών στοιχείων που αποτελούν μια ένωση μέσω χημικών και ατομικών δεσμών.

Οι χημικοί τύποι μπορούν να χρησιμοποιηθούν για να περιγράψουν τις σχετικές ποσότητες στοιχείων που υπάρχουν σε μια ένωση. Παραδείγματος χάρη, ο χημικός τύπος για το νερό είναι H2O: αυτό σημαίνει ότι κάθε μόριο νερού αποτελείται από 2 άτομα υδρογόνου (H) και 1 άτομο οξυγόνου (O). Η χημική σύσταση του νερού μπορεί να ερμηνευτεί ως αναλογία 2:1 ατόμων υδρογόνου προς άτομα οξυγόνου. Διαφορετικοί τύποι χημικών τύπων χρησιμοποιούνται για τη μεταφορά πληροφοριών σύστασης, όπως ένας εμπειρικός ή μοριακός τύπος.

Η ονοματολογία μπορεί να χρησιμοποιηθεί για να εκφράσει όχι μόνο τα στοιχεία που υπάρχουν σε μια ένωση, αλλά και τη διάταξή τους μέσα στα μόρια της ένωσης. Με αυτόν τον τρόπο, οι ενώσεις θα έχουν μοναδικά ονόματα που μπορούν να περιγράψουν τη στοιχειακή τους σύσταση.

## Σύνθετο μείγμα

Η χημική σύσταση ενός μείγματος μπορεί να οριστεί ως η κατανομή των μεμονωμένων ουσιών που αποτελούν το μείγμα, που ονομάζονται *συστατικά*. Με άλλα λόγια, ισοδυναμεί με την ποσοτικοποίηση της συγκέντρωσης κάθε συστατικού. Επειδή υπάρχουν διαφορετικοί τρόποι για να οριστεί η συγκέντρωση ενός συστατικού, υπάρχουν επίσης διαφορετικοί τρόποι για να οριστεί η σύσταση ενός μείγματος. Μπορεί να εκφραστεί ως γραμμομοριακό κλάσμα, κλάσμα όγκου, κλάσμα μάζας, γραμμομοριακότητα κατά βάρος, γραμμομοριακότητα κατ΄ όγκο ή κανονικότητα ή αναλογία ανάμειξης.

Η χημική σύσταση ενός μείγματος μπορεί να αναπαρασταθεί γραφικά σε διαγράμματα όπως τριμερές διάγραμμα και τεταρτομερές διάγραμμα.

## Παραπομπές

Κατηγορία:Χημικές ιδιότητες
Κατηγορία:Αναλυτική χημεία
Εθνική Ράπα Νούι (ποδόσφαιρο ανδρών)

Η **Εθνική Ράπα Νούι** είναι ποδοσφαιρική ομάδα από τη Χιλή που αντιπροσωπεύει τη Νήσο του Πάσχα στο ποδόσφαιρο. Το στάδιο που χρησιμοποιεί είναι το *Estadio de Hanga Roa*, το οποίο έχει χωρητικότητα περίπου 2.500 ατόμων. 

Η ομάδα έπαιξε δύο ανεπίσημα παιχνίδια απέναντι σε μια ομάδα από το Αρχιπέλαγος Χουάν Φερνάντες το 1996 και το 2000, πριν από τον πρώτο του διεθνή αγώνα στις 5 Αυγούστου 2009, στον πρώτο γύρο του Copa Chile 2009 (Κύπελλο Χιλής 2009). Όμως ηττήθηκε με 4-0 από τη Χιλιανή ομάδα Κόλο Κόλο.

Για το παιχνίδι της κατά της Κόλο Κόλο, η ομάδα είχε προπονητή τον πρώην Χιλιανό διεθνή Miguel Angel Gamboa, ο οποίος πέρασε αρκετές εβδομάδες επιδιώκοντας τη βελτίωση των δεξιοτήτων των τοπικών παικτών καθώς και τη διδασκαλία στα βασικά στοιχεία της κεφαλιάς, του σουτ και της κατάλληλης τοποθέτησης. 

## Παίκτες
* Petero Avaka
* Miguel Guzman
* Edgardo Pasten
* Roberto Pena
* Jovino Tuki

Κατηγορία:Εθνική Ράπα Νούι (ποδόσφαιρο)
Κατηγορία:Ιδρύσεις ποδοσφαιρικών ομάδων το 2009
Κύπελλο Κυπελλούχων Ευρώπης καλαθοσφαίρισης ανδρών 1976-77

Το **Κύπελλο Κυπελλούχων ομάδων [[Ευρώπη]]ς [[καλαθοσφαίριση]]ς ανδρών** της περιόδου 1976-77 ήταν η ενδέκατη κατά σειρά διασυλλογική διοργάνωση αυτού του θεσμού. Στον Τελικό της, που διεξήχθη στην ιδιαίτερα κοσμοπολίτικη τότε Μαγιόρκα της Ισπανίας, συναντήθηκαν η *Φορστ Καντού* (4η στα χρονικά ιταλική ομάδα που έφτανε στον Τελικό'), με τη *Ραντνίτσκι Μπεόγκραντ*, 3η διαφορετική ομάδα από την πρώην Γιουγκοσλαβία.

Στα ημιτελικά η Καντού απέκλεισε την κάτοχο του τίτλου Τσιντσάνο Μιλάνο (που είχε ξεκινήσει τους αγώνες της από το δεύτερο γύρο) και οι σέρβοι εκτόπισαν τους ισπανούς της Ζοβεντούτ Schweppes.

## Διαδικασία διεξαγωγής
Στη διοργάνωση πήραν μέρος 25 ομάδες, πέντε περισσότερες από ότι την προηγούμενη περίοδο. Παίχθηκε μια προκριματική φάση με έντεκα ζευγάρια (σε διπλές αναμετρήσεις) και στη συνέχεια μια φάση των 12 (6 ζεύγη), ακολούθως ο προημιτελικός γύρος δύο ομίλων των τεσσάρων ομάδων έκαστος. Από τη φάση αυτή πέρασαν οι δυο πρώτες ομάδες κάθε γκρουπ και οδηγήθηκαν με το σύστημα "χιαστί", στα ημιτελικά (διπλών συναντήσεων, με πλεονέκτημα έδρας στη ρεβάνς). Οι νικήτριες των δυο ημιτελικών αποτέλεσαν το ζευγάρι του (απλού) Τελικού αγώνα.

## 1ος γύρος (Προκριματική φάση)
Έγιναν έντεκα διπλές αναμετρήσεις που οδήγησαν εκτός της συνέχειας τις εκπροσώπους του Ισραήλ (*Χαποέλ Γκιβάτ Γιαγκούρ*), της Ελβετίας (*Ολίμπικ Φρίμπουργκ*), της Αγγλίας (*London YMCA*), της Ελλάδας  (ΑΕΚ ), της Ολλανδίας (*Φλαμίνγκος Χάαρλεμ*), της Βουλγαρίας (*Τσερνομόρετς Μπουργκάς*), της Αλβανίας (*Παρτιζάνι Τιράνων*), της Γερμανίας (*Βόλφενμπυτελ MTV*), της Νορβηγίας (*Ντιάρντβικ UMFN*), του Λουξεμβούργου (*Έτσελα Έτελμπρυγκ*) και της Αιγύπτου (*Αλ Ζαμαλέκ Κάιρο*).

## 2ος γύρος (Φάση των 12)
Εδώ, το παιχνίδι έχασαν ακόμη έξι σύλλογοι: Η *Βιμπρζέζε Γκντανσκ* (Πολωνία), η *Κόρτραϊλ BC* (Kortrijl) (Βέλγιο), η *Boroughmuir Εδιμβούργο* (Σκοτία), η Μπεσίκτας Ιστάνμπουλ, η *Βιένα Τρεντ* (Αυστρία) και η σουηδική Χέγκσμπο Γκέτεμποργκ.

## Προημιτελική φάση
Την πόρτα της εξόδου από τη διοργάνωση "είδαν" η Στεάουα Βουκουρεστίου, η Σλάβια Πράγας, η Σπαρτάκ Λένινγκραντ και η γαλλική *ASVEL Βιλερμπάν*.

## Τελικός
Η Καντού του κόουτς Αρνάλντo Ταουριζάνο επικράτησε, έπειτα από συναρπαστικό αγώνα, με μισό καλάθι της αντιπάλου της (87-86). Για τους Iταλούς (που τότε ξεκινούσαν μια αξιοσημείωτη δυναστεία στο θεσμό) είχαν αγωνισθεί οι αμερικανοί Μπομπ Λίνχαρτ και Χάρτθορν Ουίνγκο και οι  Πιερλουίτζι Μαρτσοράτι, Ρεκαλκάτι, Κορτινόβις, Ντέλα Φιόρι, Κατίνι, Ναταλίνι, Τομπολάτο, Μενεγκέλ, Νεγκροκούσα, Καπελέτι, Καραπάκι, Πρετσάτι. 
Το Βελιγράδι έπαιξε με τους Βούτσινιτς, Ζούπανσιτς, Μπάνιανιν, Νταμιάνοβιτς, Ντράγκαν "Ντράγκι"  Ίβκοβιτς, Στάνκοβιτς, Πρέλεβιτς, Τάσιτς, Γιάριτς και Μάροβιτς.

## Παραπομπές


## Πηγές
*Ρώσικη Βικιπαίδεια
*BASKETPEDYA-Historical Basketball Database
*"100 χρόνια μπάσκετ 1891-1991".
*Περιοδικό "Τρίποντο" (αναδρομές και αφιερώματα στο θεσμό).
*Αθλητικές εφημερίδες της εποχής. 

1976 1977
Κυπελλο Κυπελλουχων Ευρωπης
Κυπελλο Κυπελλουχων Ευρωπης
Βασίλειος Μπουντούρης

Ο **Βασίλειος Μπουντούρης** ή **Πουτούρης**, **Μπουτούρης** ή **Μπουδούρης** ήταν Έλληνας πολιτικός και αγωνιστής του 1821.
## Βιογραφία
Γεννήθηκε στην Ύδρα το 1775 και ήταν γιος του Νικολάου Μπουντούρη και της Μαρούλας, ο πατέρας του ήταν πρόκριτος Ύδρας και καταγόταν από την Μεσσηνία. Ήταν καραβοκύρης μαζί με τον αδελφό του Σταμάτη που κατά την διάρκεια της επανάστασης πήραν μέρος στον αγώνα. Το 1831 με την απελευθέρωση της Εύβοιας από τους Οθωμανούς αγόρασε πολλές γαίες η συνιδιοκτήτης με άλλους ή μόνος του, στις γαίες αυτές κατασκευάστηκαν μεταλλεία ενώ άλλες καλλιεργήθηκαν. Το 1835 μετοίκησε στην Αθήνα και τέλος στην Εύβοια στα κτήματα που είχε εκεί.

Τα παιδιά του ήταν οι: Εμμανουήλ, Παναγιούλα (σύζυγος Σάντου), Νικόλαος, Ξανθή (σύζυγος Καρτούση), Μαρούσα, Ελευθέριος και εγγονός του ο Βασίλειος Βουδούρης, πολιτικός, ο οποίος άλλαξε το όνομα από Μπουντούρης σε Βουδούρης.

Το αρχείο της οικογένειας Μπουντούρη-Βουδούρη δωρίστηκε το 1985 στον ΕΛΙΑ από την τελευταία απόγονο της οικογένειας Αικατερίνη Βουδούρη.

## Πολιτική
Ήταν πληρεξούσιος Ύδρας στις εθνοσυνελεύσεις της Επιδαύρου το 1821, του Άστρους το 1823, της Επιδαύρου το 1826, της Τροιζήνας το 1827 και του Άργους το 1829. Διετέλεσε μέλος και αργότερα πρόεδρος του Βουλευτικού, το 1830 διορίστηκε δημογέροντας Ύδρας , από το 1835 έως το 1844 σύμβουλος επικρατείας και το 1844 εκλέχτηκε Γερουσιαστής. Το 1828 διορίστηκε διοικητής του ναυστάθμου του Πόρου κι όπως αναφέρεται ήταν ήδη ναύαρχος.

## Σημειώσεις και παραπομπές

## Πηγές
**Αρχείο οικογένειας Βουδούρη* , Χριστίνα Βάρδα, Ε.Λ.Ι.Α. Αθήνα 1985 http://webcache.googleusercontent.com/search?q=cache:j9DBjFHkQ-0J:www.elia.org.gr/EntryImages%255C1%255C%CE%9C%CE%A0%CE%9F%CE%A5%CE%9D%CE%A4%CE%9F%CE%A5%CE%A1%CE%97___%CE%9F%CE%99%CE%9A.rtf+%CE%99%CF%89%CE%AC%CE%BD%CE%BD%CE%B7%CF%82+%CF%80%CE%BB%CE%B7%CF%81%CE%B5%CE%BE%CE%BF%CF%8D%CF%83%CE%B9%CE%BF%CF%82+%CE%A3%CE%B5%CF%81%CE%B9%CF%86%CE%BF%CF%85&cd=28&hl=el&ct=clnk&gl=gr

Κατηγορία:Έλληνες πληρεξούσιοι
Κατηγορία:Καπεταναίοι του 1821
Κατηγορία:Έλληνες γερουσιαστές
Κατηγορία:Βουλευτές Χαλκίδας
Κατηγορία:Οικογένεια Μπουντούρη
Γνεύσιος

right|thumb|300px|Γνεύσιος
Ο **γνεύσιος** (αγγλικά: *gneiss*) είναι ευρέως διαδεδομένο πέτρωμα που προέρχεται από υψηλού βαθμού περιφερειακή μεταμόρφωση πετρωμάτων.

Δεν είναι διαπιστωμένη η ακριβής ετυμολογία του όρου «γνεύσιος». Κατά μία εκδοχή προέρχεται από το ρήμα της παλαιάς γερμανικής γλώσσας *gneisto*, που σημαίνει «σπινθηρίζω», λόγω των λάμψεων του πετρώματος σε άμεσο φωτισμό. και σε παλαιά αγγλικά "fyrgnāst".Κατ' άλλη, ατεκμηρίωτη εκδοχή ο όρος προέρχεται από τη σαξωνική και αποδίδει το άχρηστο υλικό ενός μεταλλείου (σκωρία).

Χαρακτηριστικό των γνευσίων είναι η εναλλαγή ανοιχτόχρωμων και σκουρόχρωμων ζωνών, και οι δύο από πυριτικά ορυκτά. Αυτό που περισσότερο χαρακτηρίζει τους γνευσίους είναι αυτή η χαρακτηριστική υφή τους παρά η ορυκτολογική τους σύσταση. Η υφή αυτή είναι χαρακτηριστική της μεταμόρφωσης υψηλών θερμοκρασιών (600 - 700ο C) και ανάλογων πιέσεων. Οι κρύσταλλοι των ορυκτών δεν λαμβάνουν φυλλώδη μορφή αλλά περισσότερο κοκκώδη. Από ορυκτολογική άποψη οι γνεύσιοι συνίστανται κυρίως από νατριούχους και καλιούχους αστρίους, χαλαζία και συμμετέχουν επίσης μαρμαρυγίες (κυρίως μοσχοβίτης και βιοτίτης) και αμφίβολοι (κυρίως κεροστίλβη), ενώ ενίοτε συναντάται και γραφίτης. Ανάλογα με το αρχικό πέτρωμα από το οποίο προήλθαν χαρακτηρίζονται ως γρανιτικοί, διοριτικοί, σχιστολιθικοί, κτλ. Αν το πρωτογενές πέτρωμα ήταν πυριγενές, οι γνεύσιοι χαρακτηρίζονται ως **ορθογνεύσιοι**, ενώ αν ήταν ιζηματογενές, τότε χαρακτηρίζονται ως **παραγνεύσιοι**.

[right|thumb|200px|Οφθαλμώδης γνεύσιος, [Ρίο ντε Τζανέιρο, Βραζιλία]]
Μια ιδιαίτερη παραλλαγή του γνευσίου ονομάζεται **οφθαλμώδης γνεύσιος** (διεθνώς augengneiss, από τις λέξεις "augen" (γερμ. *οφθαλμοί*) και gneiss). Σε αυτούς εμφανίζονται μεγάλοι ανοιχτόχρωμοι φαινοκρύσταλλοι αστρίων (κυρίως μικροκλινούς) σε φακοειδές σχήμα μέσα στις σκοτεινές ζώνες, δίνοντας την εντύπωση ενός ανοικτού οφθαλμού.

Ο γνεύσιος χρησιμοποιείται ως οικοδομικό υλικό (κατασκευή βάθρων, πλακών επίστρωσης αλλά και προσόψεων κτηρίων κτλ). 

Απαντάται σε πολλά σημεία του πλανήτη. Στην Ελλάδα ανευρίσκεται στην Τήνο, τη Δήλο και αρκετές περιοχές της Βόρειας Ελλάδας.

## Πηγές, Παραπομπές


Κατηγορία:Μεταμορφωσιγενή πετρώματα
Σταμάτης Μπουντούρης

Ο **Σταμάτης Μπουντούρης** ήταν Έλληνας αγωνιστής του 1821 και πολιτικός .
## Βιογραφικά στοιχεία
Γεννήθηκε στην Ύδρα και ήταν γιος του προκρίτου Νικολάου Μπουντούρη και της Μαρούλας. Ήταν έμπορος και συνιδιοκτήτης πλοίων μαζί με τον αδελφό του Βασίλειο και πήραν μέρος με αυτά σε πολλές ναυτικές επιχειρήσεις αλλά βοήθησε τον αγώνα δίνοντας και μεγάλα χρηματικά ποσά. Χρημάτισε πρόκριτος Ύδρας ενώ πήρε μέρος σαν πληρεξούσιος Ύδρας στην εθνοσυνέλευση του Άστρους το 1823. Μετά την επανάσταση απέκτησε πολλές δημόσιες γαίες στο Πλέπι Ερμιονίδας σε δημόσια έκταση που παραχωρήθηκε από το κράτος στους Υδραίους ναυάρχους για την προσφορά τους στον αγώνα. 

## Παραπομπές
**Αρχείο οικογένειας Βουδούρη* , Χριστίνα Βάρδα, Ε.Λ.Ι.Α. Αθήνα 1985 http://webcache.googleusercontent.com/search?q=cache:j9DBjFHkQ-0J:www.elia.org.gr/EntryImages%255C1%255C%CE%9C%CE%A0%CE%9F%CE%A5%CE%9D%CE%A4%CE%9F%CE%A5%CE%A1%CE%97___%CE%9F%CE%99%CE%9A.rtf+%CE%99%CF%89%CE%AC%CE%BD%CE%BD%CE%B7%CF%82+%CF%80%CE%BB%CE%B7%CF%81%CE%B5%CE%BE%CE%BF%CF%8D%CF%83%CE%B9%CE%BF%CF%82+%CE%A3%CE%B5%CF%81%CE%B9%CF%86%CE%BF%CF%85&cd=28&hl=el&ct=clnk&gl=gr 

Μπουντουρης
Μπουντουρης
Κατηγορία:Οικογένεια Μπουντούρη
Ιωάννης Ορλάνδος

Ο **Ιωάννης Ορλάνδος,** πλοιοκτήτης, γεννημένος στις Σπέτσες  το 1770, ζούσε από το 1811 στην Ύδρα και είχε αποκτήσει εξ αγχιστείας συγγενικές σχέσεις με τους αδερφούς Κουντουριώτη. Ήταν Έλληνας πολιτικός και αγωνιστής του 1821.Νυμφεύτηκε τη Φλωρού Κουντουριώτη, κόρη του Ανδρέα Κουντουριώτη, και είχαν αποκτήσει έναν γιο, τον Κωνσταντίνο Ορλάνδο. Απόγονός του ήταν ο Αναστάσιος Ορλάνδος.

## Έργο
Συμμετείχε στην επανάσταση ως πληρεξούσιος Ύδρας στην Α΄ Εθνοσυνέλευση (1821), από την οποία διορίστηκε μέλος της επιτροπής για την κατάρτιση του συντάγματος. Ακόμη, τα μέλη της ίδιας Εθνοσυνέλευσης τον εξέλεξαν μέλος του Εκτελεστικού σώματος (15.1.1822) και ένα χρόνο αργότερα, στις 14 Ιανουαρίου 1823, διορίστηκε αντιπρόεδρος του Εκτελεστικού στη θέση του αποθανόντος Αθανάσιου Κανακάρη. Τον Μάρτιο του 1823 συμμετείχε ως πληρεξούσιος Ύδρας στη Β΄ Εθνοσυνέλευση και μετά τη λήξη των εργασιών της εθνοσυνέλευσης εξελέγη από τους παραστάτες του Β΄ Βουλευτικού πρόεδρος του Σώματος, θέση από την οποία παραιτήθηκε ένα μήνα αργότερα, στις 22.5.1823. Τον Ιούνιο του ίδιου έτους διορίστηκε μέλος της τριμελούς επιτροπής που απεστάλη στο Λονδίνο για τη διαπραγμάτευση δανείου. Ο Ορλάνδος ανακλήθηκε από το Λονδίνο το 1825 και στη συνέχεια δεν συμμετείχε ενεργά στην πολιτική ζωή της επαναστατημένης χώρας. Κατά τη διάρκεια της Γ΄ Εθνοσυνέλευσης της Τροιζήνας (1827) κατηγορήθηκε, μαζί με τα υπόλοιπα μέλη της επιτροπής του δανείου, για κατασπατάληση των χρημάτων. Δύο χρόνια αργότερα εξελέγη πληρεξούσιος Ύδρας στη Δ΄ Εθνοσυνέλευση (1829), αλλά δεν μετείχε στις εργασίες της. Το 1831 ανέπτυξε έντονη αντικυβερνητική δράση και κατηγορήθηκε από την Ε΄ Εθνοσυνέλευση ως υποκινητής ανταρσίας στην Ύδρα, αλλά αθωώθηκε. Στην επόμενη δεκαετία επανήλθαν οι κατηγορίες για κακή διαχείριση των χρημάτων των εθνικών δανείων και το Ελεγκτικό Συνέδριο τον αναγνώρισε ως οφειλέτη προς το Δημόσιο. Απεβίωσε στην Ύδρα το 1852.

## Παραπομπές
https://representatives1821.gr/%CE%BF%CF%81%CE%BB%CE%AC%CE%BD%CE%B4%CE%BF%CF%82-%CE%B9%CF%89%CE%AC%CE%BD%CE%BD%CE%B7%CF%82/

Κατηγορία:Έλληνες πληρεξούσιοι
Κατηγορία:Αγωνιστές του 1821
Εμίλ Εγκέ

Ο **Εμίλ Εγκέ** (γαλλικά: *Émile Egger*, 18 Ιουλίου 1813 - 1 Σεπτεμβρίου 1885) ήταν Γάλλος λόγιος και ελληνιστής φιλέλληνας.

## Βιογραφικά στοιχεία
Γεννήθηκε στις 18 Ιουλίου 1813 στο Παρίσι και σε ηλικία μόλις είκοσι ετών αναγορεύτηκε διδάκτορας της φιλολογίας. Δίδαξε ελληνικά από το 1834 σε διάφορα εκπαιδευτήρια του Παρισιού. Το 1840 ονομάστηκε καθηγητής agrégé της Ελληνικής φιλολογίας στη Σορβόνη και από το 1855 έγινε τακτικός καθηγητής. Διατέλεσε μέλος της Ακαδημίας των Επιγραφών και ισόβιος επίτιμος πρόεδρος του Συλλόγου προς διάδοση των Ελληνικών γραμμάτων στη Γαλλία.
μικρογραφία|1844
Πέθανε στις 30 Αυγούστου του 1885 στη Ρουαγιά (Royat) και τάφηκε στο κοιμητήριο του Μονπαρνάς, κοντά στον τάφο του Αδαμάντιου Κοραή.

## Εργογραφία
Ο Εγκέ ήταν πολυγραφότατος, έχοντας δύο μόνιμους γραφείς στους οποίους υπαγόρευε τα έργα του. Στα σημαντικότερα έργα του κατατάσσονται τα εξής:
**Essai sur l'histoire de la critique chez les Grecs* (Δοκίμιο για την ιστορία της κριτικής από τους Έλληνες)(1849)
**Notions élémentaires de grammaire compare* (Βασικές έννοιες συγκριτικής γραμματικής της ελληνικής γλώσσας) (1852)
**Apollonius Dyscole, essai sur l'histoire des théories grammaticales dans l'Antiquité* (Απολλώνιος ο Δύσκολος, δοκίμιο για την ιστορία των θεωριών για τη γραμματική στην αρχαιότητα) (1854)
**Mémoires de littérature ancienne* (Απομνημονεύματα της αρχαίας γραμματείας) (1862)
**Mémoires d'histoire ancienne et de philologie* (1863)
**Les Papyrus grecs du Musée du Louvre et de la Bibliothèque Impériale* (Οι ελληνικοί παπυροι του Μουσείου του Λούβρου και της Αυτοκρατορικής Βιβλιοθήκης) (1865)
**Études sur les traits publics chez les Grecs et les Romains* (1866)
**L'Hellénisme en France* (Ο ελληνισμός στη Γαλλία) (1869)
* *Observations et réflexions sur le développement de l'intelligence et du langage chez les enfants* (1879).
**La Littérature grecque* (Η ελληνική λογοτεχνία) (1890).

## Ενδεικτική βιβλιογραφία

* 

## Παραπομπές


## Πηγές
* 

Κατηγορία:Γάλλοι φιλόλογοι
Κατηγορία:Γάλλοι φιλέλληνες
Κατηγορία:Γάλλοι λόγιοι
Κατηγορία:Γάλλοι ελληνιστές
Θολός Σερρών

Ο **Θολός**, γνωστός και ως **Θολό**, είναι πεδινό χωριό της Περιφερειακής Ενότητας Σερρών με υψόμετρο 70 μέτρων, το οποίο βρίσκεται σε απόσταση 6,5 χλμ. νοτιοδυτικά της Νέας Ζίχνης και 26 νοτιοανατολικά των Σερρών. Αναφέρεται το 1920 στο ΦΕΚ 2Α - 04/01/1920 να προσαρτάται στην τότε κοινότητα Πόρνας (Γάζωρος). Σύμφωνα με το σχέδιο Καλλικράτης αποτελεί την Τοπική Κοινότητα Θολού που υπάγεται στη Δημοτική Ενότητα Νέας Ζίχνης του Δήμου Νέας Ζίχνης και σύμφωνα με την απογραφή του 2011 έχει πληθυσμό 776 κατοίκους, ενώ με την απογραφή του 2001 είχε 918 εγγεγραμμένους κατοίκους.

Μετά τον Α΄ παγκόσμιο πόλεμο και ως το 1922 ήρθαν και κατοίκησαν στον οικισμό πρόσφυγες από την Ανατολική Ρωμυλία και την Ανατολική Θράκη. Αυτοί μαζί με λίγους ντόπιους κατοίκους και μερικές οικογένειες Σαρακατσαναίων που εγκαταστάθηκαν στο χωριό μεταπολεμικά, αποτέλεσαν την Κοινότητα Θολού Σερρών.

## Δημογραφική εξέλιξη
Η δημογραφική εξέλιξη του οικισμού κατά τα τελευταία έτη, είναι η εξής:

## Παραπομπές


Κατηγορία:Δήμος Νέας Ζίχνης
Κατηγορία:Χωριά της περιφερειακής ενότητας Σερρών
Πολυθεϊσμός

Στην θεολογία, ως **πολυθεϊσμός** ή **πολυθεΐα** (*πολλοί*+*θεός*) ορίζεται ως η πίστη σε πολλούς θεούς, σε αντίθεση με τον μονοθεϊσμό. Στα πολυθεϊστικά ανήκουν η Ελληνική Εθνική Θρησκεία, η Ρωμαϊκή θρησκεία, ο Σιντοϊσμός, ο Ινδουισμός Παγανισμός κ.α.

## Ιστορία

Ο πολυθεϊσμός συγγενεύει με τον παγανισμό και τον παμψυχισμό, σύμφωνα με τους οποίους καθετί στη φύση έχει κάποια θεότητα που το προστατεύει. Σύμφωνα με μερικές ερμηνείες η διάκριση του πολυθεϊσμού και του μονοθεϊσμού βρίσκεται στον τρόπο αντίληψης του θείου στοιχείου, αν κάθε έκφανσή του χρειάζεται να αντιμετωπίζεται ως ξεχωριστή οντότητα, οπότε υπάρχουν πολλές θεότητες, ή αν όλες οι εκφάνσεις του θείου χρειάζεται να αντιμετωπίζονται ως μια ενιαία οντότητα, οπότε υπάρχει ένας θεός.

Στους πρώτους αρχαίους πολιτισμούς η κάθε πόλη είχε και ένα θεό προστάτη, όπως το ίδιο συνέβαινε και σε κάθε άρχοντα και κάθε οικογένεια. Κάθε φορά που μία πόλη κατακτούσε μια άλλη τότε επέβαλλε σε αυτή και τη δική της θεότητα. Παρ' όλα αυτά, στις διάφορες περιοχές του κόσμου άρχισαν να λατρεύονται πολλές θεότητες ταυτόχρονα. Γενικά ο πολυθεϊσμός έχει τοπικό χαρακτήρα, δηλαδή σε κάθε περιοχή του κόσμου λατρεύονται και διαφορετικές θεότητες, οι οποίες αντιπροσωπεύουν έννοιες, θέματα, κοινωνίες και μορφές ζωής της συγκεκριμένης περιοχής. 

## Δείτε επίσης
* Μονοθεϊσμός

## Εξωτερικοί σύνδεσμοι
* 
* 


Πολυθεισμος
Πιέρρος Γρηγοράκης

Ο ** Πιέρρος (Πέτρος) Γρηγοράκης** αποκαλούμενος *Μπεϊζανδές* ή και *Μαγγιόρος*, (1770 - 1836) ήταν αγωνιστής του 1821 και πολιτικός από τη Μάνη.
## Βιογραφία
Καταγόταν από ιστορική οικογένεια της Μάνης που προεπαναστατικά μέλη της είχαν φτάσει στο αξίωμα του Μπέη και σε άλλα στρατιωτικά αξιώματα. Πατέρας του ήταν ο Τζανέτμπεης Γρηγοράκης που είχε χρηματίσει Μπέης της Μάνης το 1782-1798 και γιος του ο στρατηγός Τζανετάκης Γρηγοράκης. Το 1782 βρέθηκε όμηρος μαζί με τον αδελφό του στην Κωνσταντινούπολη σαν μέσο εκβίασης για να δεχτή ο πατέρας του το Μπεηλίκι της Μάνης.

Το 1805 μετά τη δολοφονία του Ζαχαριά από τον Αντώνμπεη Γρηγοράκη ξεσήκωσε τους Μανιάτες αλλά αναγκάστηκε να διαφύγει στη συνέχεια στη Ζάκυνθο, αργότερα του δόθηκε χάρη κι επέστρεψε. Το 1821 πήρε μέρος στην πολιορκία της Μονεμβασιάς και σε άλλες μάχες, ήταν πληρεξούσιος της Μάνης στην Β' Εθνοσυνέλευση Άστρους το 1823.

## Παραπομπές

*Μάνη ιστορία

Κατηγορία:Αγωνιστές του 1821
Κατηγορία:Έλληνες πληρεξούσιοι
Πιερρος
Βλέννα

thumb|200px|Στην μικρή εικόνα στα πλάγια με τον κόκκινο δρόμο διακρίνουμε την βλέννα. 
Η **βλέννα** είναι μια γλοιώδης ουσία, η οποία παράγεται στους **βλεννογόνους αδένες, ή βλεννογόνους, ή και βλεννογόνους υμένες**. Ένας ενήλικας παράγει 1L την ημέρα. Η βλέννα επιτελεί πολλές λειτουργίες του οργανισμού στην αναπνευστική, στην πεπτική και στην γεννητική οδό. Η βλέννα περιέχει σε μεγάλη ποσότητα νερό και γλυκοπρωτεΐνες.

## Αναπνευστικό σύστημα
Στο αναπνευστικό σύστημα η ρινική κοιλότητα που αποτελεί την αρχή της αναπνευστικής οδού, είναι επικαλυμμένη με μια μεμβράνη την βλεννογόνο. Η βλέννα που παράγεται εκεί, συμβάλλει στην συγκράτηση της σκόνης και άλλων ξένων σωματιδίων του εισπνεόμενου αέρα.

## Πεπτικό σύστημα
Ο σίελος, ή πιο γνωστά αλλά μη ορθότερα το σάλιο, περιέχει βλέννα σε ένα μικρό ποσοστό. Η βλέννα στον σίελο βοηθά στην καθαριότητα της στοματικής κοιλότητας. Η βλέννα που παράγεται στην βλεννογόνο του στομάχου, παράγει την ισχυρότατη ένωση του υδροχλωρικού οξέος που καταστρέφει πολλούς εισβολείς. Τέλος στη βλεννογόνο των εντέρων, στα κυπελλοειδή κύτταρα, παράγεται ένα είδος βλέννας που προστατεύει τα τοιχώματα του εντέρου από εισβολείς αλλά και από τα υγρά της πέψης (χολή, υδροχλωρικό οξύ, παγκρεατικό υγρό).

## Ασθένειες

Η έκκριση της βλέννας ελέγχεται από το αυτόνομο κεντρικό σύστημα. Ασθένειες των αεραγωγών (*Airway Disease*) όπως το άσθμα, η χρόνια αποφρακτική ασθένεια των πνευμόνων και η κυστική ίνωση, μακροχρόνια, προκαλούν σύγχυση στο αυτόνομο κεντρικό σύστημα, με αποτέλεσμα να παρατηρείται υπερέκκριση βλέννας, που θα οδηγήσει σε απόφραξη των αεραγωγών, με αποτέλεσμα αναπνευστική ανεπάρκεια. Πολλές ασθένειες που σχετίζονται με τη βλέννα, όπως και το κοινό κρυολόγημα, αλλάζουν το χρώμα της βλέννας σε κίτρινο, λαχανί, ή και πράσινο. Αυτό οφείλεται στο ότι έχουν συγκρατηθεί από την προαναφερθείσα βλέννα μικρόβια και βακτήρια.

## Πηγές

*Αντρέας Χρ. Κούσπαρος, Αντρούλα Χ. Νικολάου, Αντρούλα Α. Ανθούλη Ανθρωπολογία Γ' Γυμνασίου
*Ιατρική εγκυκλοπαίδεια "Βιβλία Υγείας"
## Εξωτερικοί σύνδεσμοι

Κατηγορία:Φυσιολογία ζώων
Κατηγορία:Σωματικά υγρά
Κατηγορία:Απέκκριση
Ζωή Ελμαλιώτη

Η **Ζωή Ελμαλιώτη** (γεν. το 1968) είναι Ελληνίδα νικήτρια καλλιστείων και φωτομοντέλο κατά τις δεκαετίες του 1980 και του 1990. 

To 1984, σε ηλικία μόλις 16 ετών κέρδισε τον τίτλο Miss Young Ελλάς στα καλλιστεία. Εξελέγη αναπληρωματική Σταρ Ελλάς τον επόμενο χρόνο 1985 και παράλληλα εκπροσώπησε την Ελλάδα στον ευρωπαϊκό διαγωνισμό, όπου κατέλαβε τη θέση της 4ης Μις Ευρώπη. Ασχολήθηκε με το μόντελινγκ, καθώς για αρκετά χρόνια έλαβε μέρος σε πολλές επιδείξεις και φωτογραφήθηκε για περιοδικά μόδας. 

Σήμερα είναι έγγαμη και τα τελευταία χρόνια ζει μόνιμα με την οικογένειά της στη γενέτειρά της, την Ιτέα Φωκίδας, μακριά από τα φώτα της δημοσιότητας.

## Παραπομπές


Κατηγορία:Ελληνίδες μοντέλα
Βλεννογόνος

[μικρογραφία|Ιστολογική τομή από το [Πυλωρός|πυλωρικό τμήμα, που δείχνει τον βλεννογόνο του στομάχου|300x300εσ]]
**Βλεννογόνος μεμβράνη** (καλούμενη απλά και **βλεννογόνος**) ονομάζεται μία στιβάδα ιστού, η οποία επενδύει τα κοίλα όργανα και τις κοιλότητες του σώματος που επικοινωνούν με το περιβάλλον. Αποτελείται από μια επιθηλιακή στιβάδα σε μία βασική μεμβράνη και μια στιβάδα συνδετικού ιστού. Ο ιστός που επενδύει τον πεπτικό σωλήνα περιέχει επίσης ένα στρώμα λείων μυών που λέγεται μυϊκή στοιβάδα του βλεννογόνου. Ο τύπος του επιθηλίου, το πάχος και η παρουσία ή η απουσία αδένων ποικίλλουν ανάλογα με τη λειτουργία και την εντόπιση του βλεννογόνου. Η βλεννογόνος καλύπτει το εσωτερικό των ρινικών κοιλοτήτων και παράγει την βλέννα.

Τα πολλά αιμοφόρα αγγεία που υπάρχουν στη βλεννογόνο των ρινικών κοιλοτήτων έχουν την ιδιότητα να θερμαίνουν τον εισπνεόμενο αέρα.

## Δείτε επίσης

* Βλεννοδερματική ένωση

## Πηγές
* Αντρέας Χρ. Κούσπαρος, Αντρούλα Χ. Νικολάου, Αντρούλα Α. Ανθούλη Ανθρωπολογία Γ' Γυμνασίου

Κατηγορία:Ανατομία
Κατηγορία:Ανατομία ζώων
Πυρηνικά απόβλητα

μικρογραφία|Διεθνές σύμβολο ύστατης προειδοποίησης για ραδιενέργεια, το κύριο επικίνδυνο χαρακτηριστικό των πυρηνικών αποβλήτων.
**Πυρηνικά απόβλητα** ονομάζονται τα άχρηστα προϊόντα πυρηνικών αντιδράσεων που προκαλεί ο άνθρωπος.

Συνήθως τα πυρηνικά απόβλητα είναι προϊόντα της πυρηνικής σχάσης του ασταθούς ισότοπου του ουράνιου 235 (ουράνιο με μαζικό αριθμό 235) μιας πυρηνικής αντίδρασης που χρησιμοποιείται για την παραγωγή ηλεκτρικής ενέργειας.

## Τα πυρηνικά απόβλητα ως [[οικολογικό πρόβλημα]]

Αυτά τα προϊόντα είναι εξαιρετικά επικίνδυνα για τους ζωντανούς οργανισμούς λόγω της ραδιενέργειας, δε μπορούν να καταστραφούν σχεδόν καθόλου εύκολα και δεν έχει βρεθεί μέχρι στιγμής ικανοποιητική λύση καθώς η φύση χρειάζεται έως και πολλές χιλιάδες χρόνια για να τα αφομοιώσει λόγω του μεγάλου χρόνου ημιζωής. Το πιο επικίνδυνο παράγωγο είναι το πλουτώνιο το οποίο εκτός της μεγάλης ραδιενέργειας που εκπέμπει είναι τοξικό.
μικρογραφία|Ραδιενεργό πλουτώνιο.

Τα πυρηνικά απόβλητα παράγονται από πυρηνικά προγράμματα κρατών για την παραγωγή ηλεκτρικής ενέργειας και την κατασκευή πυρηνικών όπλων. Η απόρριψή τους γίνεται συνήθως σε προσωρινά μέρη φύλαξης, ενώ μόνιμες λύσεις θεωρούνται η ταφή τους σε έρημους και υπόγειους χώρους, σε ακατοίκητες περιοχές. Ωστόσο, η ραδιενέργεια που παράγουν καταστρέφει πολλές μορφές ζωής, ενώ μπορεί να ρυπαίνει υπόγεια νερά τα οποία δεν είχαν εντοπιστεί, με καταστροφικές συνέπειες για το τοπικό οικοσύστημα και τον ντόπιο πληθυσμό.

Κατηγορία:Πυρηνική τεχνολογία

Κατηγορία:Ραδιενέργεια
Σεισμός της Αθήνας (420 π.Χ.)

Ο **σεισμός της Αθήνας** που έγινε το 420 π.Χ. και κατά τη διάρκεια του Πελοποννησιακού πολέμου αναφέρεται από τον Θουκυδίδη και τον Πλούταρχο..

## Στοιχεία για το σεισμό
Ο σεισμός σημειώθηκε την άνοιξη του 420 π.Χ. στην Αθήνα. Συνέπεσε μάλιστα με μια από τις σπουδαιότερες εκκλησίες του αθηναϊκού δήμου, κατά την οποία ο νεαρός Αλκιβιάδης αντιτάχθηκε στα σχέδια και τις ενέργειες του Νικία. Ο Νικίας με αφορμή της πρότινος συναφθείσης συμμαχίας των Σπαρτιατών με τους Βοιωτούς και την άρνηση των Βοιωτών να παραδώσουν των φρουρίων της Πανάκτου και της Αμφίπολης στους Αθηναίους, είχε σκοπό να διαπραγματευτεί συμμαχία αντιπερισπασμού με τους Αργείους και τους συμμάχους των. Στην Αθήνα είχανε δε καταφτάσει την άνοιξη του 420 π.Χ. πρέσβεις των Αργείων. Οι Αθηναίοι ήταν πρόθυμοι και έτοιμοι να δεχτούν τους όρους της συμμαχίας, όταν η γη ξαφνικά άρχισε να τρέμει και οι εκκλησία διακόπηκε.

Το μέγεθος του σεισμού δεν ήταν μεγάλο. Λόγος λοιπόν της διάλυσης της εκκλησίας δεν ήταν ο τρόμος ή ο πανικός, αλλά το φαινόμενο αυτό καθεαυτό του σεισμού που θεωρήθηκε ως θεϊκό σημάδι (διοσημία) και επέβαλε την διάλυση της συγκέντρωσης.

## Παραπομπές

## Πηγές
* 

Αθηνα 0420
Κατηγορία:Ιστορία της αρχαίας Αθήνας
Πύργος του Γαλατά

Ο **Πύργος του Γαλατά** (τουρκικά: *Galata Kulesi*) είναι μεσαιωνικός, κυκλικός, πέτρινος πύργος που βρίσκεται στην περιοχή Γαλατά της Κωνσταντινούπολης, στη βόρεια πλευρά του Κεράτιου κόλπου. Το ύψος του φτάνει τα 67 μέτρα, μέχρι το διακοσμητικό οβελό της κωνικής κορυφής του, ενώ η βάση του βρίσκεται 35 μέτρα από το επίπεδο του Κεράτιου κόλπου. Η εξωτερική διάμετρος του είναι 16,45 μέτρα στο επίπεδο της βάσης και η εσωτερική 8,95 μέτρα.

Ο πύργος χτίστηκε από τη γενουατική παροικία της Κωνσταντινούπολης το 1348/9, γνωστός τότε ως «*Πύργος του Χριστού*» (λατινικά: *Christea Turris*) και χρησιμοποιήθηκε αρχικά ως προπύργιο. Οι Γενουάτες είχαν αποκτήσει το δικαίωμα ανέγερσης οχυρωματικών τειχών με αυτοκρατορικό χρυσόβουλο του 1302. Μέρος των τειχών που υψώνονταν γύρω από τον πύργο είναι και σήμερα ορατά. Μετά την οθωμανική κατάκτηση και κατά τη διάρκεια του 16ου αιώνα χρησιμοποιήθηκε επίσης ως φυλακή. Αργότερα και μέχρι τα τέλη της δεκαετίας 1960 αξιοποιήθηκε ως πυροσβεστικός σταθμός παρατήρησης, ενώ σήμερα αποτελεί ένα από τα σημαντικότερα τουριστικά αξιοθέατα της περιοχής. Ένας παλαιότερος πύργος στην περιοχή του Γαλατά είχε ανεγερθεί κατά τον 6ο αιώνα.

Ο περιηγητής Εβλιγιά Τσελεμπή αφηγείται πως από τον πύργο του Γαλατά κατάφερε να πετάξει το 17ο αιώνα ο Χεζαρφέν Αχμέτ Τσελεμπή, με αυτοσχέδιο μηχανισμό φτερών κατορθώνοντας να διασχίσει το Βόσπορο και να προσγειωθεί με επιτυχία στο Ουσκουντάρ.

## Πανόραμα Κωνσταντινούπολης

Από τον Πύργο ο επισκέπτης έχει πανοραμική εικόνα του Βοσπόρου, του Κεράτιου κόλπου της της ιστορικής χερσονήσου της Κωνσταντινούπολης. Η παρακάτω εικόνα η οποία αποτελείται από δέκα φωτογραφίες  και έχει ληφθεί από την φωτογραφική εταιρία Sébah & Joaillier από τον Πύργο, πιθανότατα κατά την δεκαετία του 1880.

## Παραπομπές


## Δικτυακοί τόποι

Κατηγορία:Πύργοι
Κατηγορία:Κάστρα στην Τουρκία
Κατηγορία:Κτίρια και κατασκευές στην Κωνσταντινούπολη
Κατηγορία:Βυζαντινή Κωνσταντινούπολη
Κατηγορία:Βυζαντινοί πύργοι
Χατζηλίας Οικονόμου

Ο **Χατζηλίας (Χατζη-Ηλίας) Οικονόμου ** ήταν Έλληνας αγωνιστής της Επανάστασης του 1821, καραβοκύρης και πολιτικός από την Κάρπαθο.
## Βιογραφία
Είχε πιθανότατα μυηθεί στην Φιλική Εταιρεία και πήρε μέρος στην Επανάσταση του 1821 εξοπλίζοντας δικό του πλοίο. Ήταν από τους πρωτεργάτες της επανάστασης στην Κάρπαθο. Ήταν πληρεξούσιος (Παραστάτης)  Καρπάθου στις εθνοσυνελεύσεις του Άστρους το 1823 και του Άργους το 1829. Συγκρούστηκε με τον μητροπολίτη Καρπάθου Νεόφυτο. Ο τελευταίος, μάλιστα, απέστειλε επιστολή προς το Υπουργείο της θρησκείας το 1823, αποκαλώντας τον Οικονόμου "αντίθεο" και "αποστάτη της Ορθοδοξίας".

## Παραπομπές


Κατηγορία:Αγωνιστές του 1821
Κατηγορία:Έλληνες πληρεξούσιοι
Κατηγορία:Έλληνες μέλη της Φιλικής Εταιρείας
Κατηγορία:Κάρπαθος
Κατηγορία:Ιστορία της Καρπάθου
Μανουήλ Μοσχόπουλος

Ο **Μανουήλ Μοσχόπουλος** ήταν Βυζαντινός λόγιος. Άκμασε κατά την βασιλεία του Ανδρόνικου Β' Παλαιολόγου. Ήταν σημαντικός σχολιαστής και εκδότης έργων της αρχαίας ελληνικής γραμματείας.

## Βιογραφία
Γεννήθηκε περίπου το 1265. Ήταν ανιψιός του μητροπολίτη Κρήτης Νικηφόρου Μοσχόπουλου και μαθητής (ίσως και διάδοχος) του Μάξιμου Πλανούδη. Ανήκε στην παράταξη των ανθενωτικών.
Το 1305/1306 φυλακίστηκε για αντικαθεστωτική δράση.
Ήταν επίσης δάσκαλος του δικαστή Νικολάου Ματαράγγου.

## Έργο

Εξέδωσε σχολιασμένα κείμενα της αρχαίας ελληνικής γραμματείας. Έγραψε επίσης πολλά φιλολογικά έργα, τα οποία παρέμειναν σε χρήση για τουλάχιστον τρεις αιώνες μετά τον θάνατό του και επέδρασαν ιδιαίτερα στην εξέλιξη των σλαβικών γλωσσών.
Συνέθεσε την πρώτη μαθηματική πραγματεία σχετικά με τα μαγικά τετράγωνα στον ευρωπαϊκό χώρο.
Έχει σωθεί η αλληλογραφία του με σημαντικές προσωπικότητες της εποχής, όπως με τον Θεόδωρο Μετοχίτη, τον Γεώργιο Ακροπολίτη, τον μαθηματικό Νικόλαο Ραβδά, τον Ιωσήφ τον Φιλόσοφο, καθώς και με τον αυτοκράτορα Ανδρόνικο Β' Παλαιολόγο.

## Απόψεις

Το 1321 συνέθεσε μία σύντομη πραγματεία περί όρκου, όπου εκφράζει συμβολαιοκρατικές αντιλήψεις. Κατά μία άποψη, η σκέψη του «βρίσκεται μάλλον στα όρια κλασσικού φιλελευθερισμού και αναρχισμού».

## Παραλειπόμενα

Η Ανν Κουκ, μητέρα του Φράνσις Μπέικον, διδάχθηκε τα ελληνικά από το Περὶ Σχεδῶν του Μοσχόπουλου.

## Έργα

***Θεολογικά**
**Κατὰ Ἰταλῶν
***Μαθηματικά**
**Παράδοσις εἰς τὴν εῦρεσιν τῶν τετραγώνων ἀριθμῶν
***Πολιτικά**
**
***Φιλολογικά**
**Ἐρωτήματα Γραμματικὰ
**Περὶ Σχεδῶν
**Αἰνίγματα
****Σχόλια σε έργα των:**
***Ομήρου
***Ησιόδου
***Πινδάρου
***Αισχύλου
***Ευριπίδου
***Σοφοκλέους
***Αριστοφάνους
***Θεοκρίτου
***Φιλοστράτου
***Ψευδεπίγραφα**
**Ἀττικῶν Ὀνομάτων Συλλογή

## Παραπομπές


## Πηγές

*Ιάσων Κουτούφαρης-Μαλανδρίνος, *Εισαγωγή στο Περί Όρκου του Μανουήλ Μοσχόπουλου*, Αρχειοθραύστης, τεύχος 6, 2016, σελ. 53-62.
*Hans-Georg Beck, *Res publica Romana: vom Staatsdenken der Byzantiner*, Verlag der Bayerischen Akademie der Wissenschaften, München, 1970.
*Jacques Sesiano, *Les carrés magiques dans les pays islamiques*, Presses polytechniques et universitaires romandes, Lausanne, 2004.
*Ihor Ševčenko, *The Imprisonment of Manuel Moschopulos in the Year 1305 or 1306*, Speculum, Vol. 27, No. 2 (Απρίλιος 1952), σελ. 133-157.
*Erich Trapp (επιμ.), *Prosopographisches Lexikon der Palaiologenzeit* [: PLP], 15 τόμοι, Verlag der Österreichischen Akademie der Wissenschaften, Wien, 1976-1996.

## Εξωτερικοί σύνδεσμοι
*Κατάλογος των έργων του Μανουήλ Μοσχόπουλου που έχουν διασωθεί
*Γαλλική μετάφραση της μαθηματικής πραγματείας του Μανουήλ Μοσχόπουλου
*Νεοελληνική μετάφραση της πολιτικής πραγματείας του Μανουήλ Μοσχόπουλου 

Κατηγορία:Βυζαντινοί του 13ου αιώνα
Κατηγορία:Βυζαντινοί του 14ου αιώνα
Κατηγορία:Ορθόδοξοι λόγιοι
Κατηγορία:Έλληνες λόγιοι
Κατηγορία:Βυζαντινοί μοναχοί
Κατηγορία:Βυζαντινοί φιλόσοφοι
Κατηγορία:Βυζαντινοί μαθηματικοί
Κατηγορία:Φιλόσοφοι του 13ου αιώνα
Κατηγορία:Φιλόσοφοι του 14ου αιώνα
Κατηγορία:Βυζαντινοί συγγραφείς
Κατηγορία:Βυζαντινοί θεολόγοι
Νικόλαος Σεκουνδινός

Ο **Νικόλαος Σεκουνδινός** ( -1463) ήταν Έλληνας λόγιος του 15ου αιώνα.
## Βιογραφία
Δεν γνωρίζουμε τα πρώτα χρόνια του βίου του. Γεννήθηκε στην Εύβοια, ή στην Κρήτη γύρω στα τέλη του 14ου αιώνα. Κατ΄ άλλους ήταν ισπανός Έλληνας από την πόλη Σαγούντου, που είχαν ιδρύσει Ζακυνθινοί. Ο ίδιος αποκαλέι τον εαυτό του Ευβοέα, το οποίο και φαίνεται πιθανότερο. Εκπαιδεύτηκε προφανώς στα σχολεία της Κωνσταντινούπολης. Συνόδεψε τον Αυτοκράτορα Ιωάννη Παλαιολόγο στην Ιταλία για να συγκροτήσει σύνοδο προς ένωση των δύο Εκκλησιών το 1439. Λόγω των αρίστων γνώσεων της Λατινικής γλώσσας έγινε επίσημος διερμηνέας της συνόδου. Διακρίθηκε ως άνδρας αξιολογώτατος, εμπειρότατος γνώστης της ελληνικής και λατινικής γλώσσας και άριστος διερμηνέας των συζητήσεων. Οι καρδινάλιοι τον εθαύμασαν και είπαν ότι η ευγλωτία του οφείλεται στην φώτιση του αγίου πνεύματος. Προσλήφθηκε στην Βενετία ως γραμματέας του δεκαμελούς συμβουλίου. Αποφάσισε να επιστρέψει στη πατρίδα του, αλλά εκεί επτώχευσε. Τότε αναγκάστηκε να ξαναπάει στην Ιταλία. Καθ'οδόν ναυάγησε, έχασε την γυναίκα του και τα παιδιά του, εκτός από ένα, μαζί με όλη του την περιουσία. Απαρηγόρητος επέστρεψε στην Βενετία. Το συμβούλιο της Βενετίας τον ευσπλαχνίστηκε και του δώρισε 600 δουκάτα, ενώ τον διόρισε δημόσιο υπάλληλο και του παραχώρησε ετήσιο μισθό 200ων δουκάτων. 

Αργότερα πήγε στην Νεάπολη με τον Θεόδωρο Γαζή στον βασιλιά Αλφόνσο της Αραγωνίας. Εκεί διέπρεψε μερικά χρόνια και από την Νεάπολη πήγε στην Πάδοβα το 1459, όπου μετέφρασε στα λατινικά τον Ονήσανδρο. Διορίστηκε ως γραμματέας του Πάπα.

Απεβίωσε στις 26 Μαρτίου 1463.

## Έργα του
* Γενεαλογία των Τούρκων σουλτάνων, Βασιλεία 1556
* Περί χρησμού του Απόλλωνος προς διατρύπησιν του Ισθμού της Κορίνθου
* Επιστολές προς Ανδρόνικον Κάλλιστον και Ματθαίον Ασάνην

## Παραπομπές


## Πηγές
* 
* 

Κατηγορία:Έλληνες λόγιοι του 15ου αιώνα
Κατηγορία:Ορθόδοξοι λόγιοι
Ολλανδίτης

Ο **ολλανδίτης** (αγγλ. hollandite) είναι ορυκτό οξείδιο του βαρίου και του μαγγανίου. Έλαβε το όνομά του προς τιμή του Δρα Τόμας Χένρι Χόλλαντ (Dr. Thomas Henry Holland, 1868-1947), διευθυντή του Γεωλογικού Ινστιτούτου της Ινδίας.

Αποτελεί πρωτογενές ορυκτό σε μαγγανιούχες αποθέσεις εκ μεταμορφώσεως επαφής και δευτερογενές ορυκτό στις ζώνες αποσάθρωσης πρωτογενών μαγγανιούχων μεταλλευμάτων.

Ορυκτά με τα οποία συνδέεται είναι ο μπραουνίτης, ο πιεμοντίτης, ο μπιξμπαϊίτης και όλα τα ορυκτά οξείδια του μαγγανίου.

Ανευρίσκεται στην Ινδία (αρκετές περιοχές), τη Σουηδία, τη Νορβηγία, τη Σαξωνία της Γερμανίας, το Μαρόκο, τις ΗΠΑ (Πολιτείες Αριζόνα, Κολοράντο, Καλιφόρνια, Μίσιγκαν, Μοντάνα, Τζόρτζια, Νεβάδα, Γιούτα, Τέξας), τη Ναμίμπια, τη Μαδαγασκάρη και την Ανγκόλα.

Στην Ελλάδα απαντάται στην περιοχή «Αποίκια» της Άνδρου, στη Μήλο και στα μεταλλεία Λαυρίου (Καμάριζα, Εσπεράντσα, Km-3, Αδάμη Νο. 2, Πλάκα Νο. 80).

## Πηγές
*Handbook of Mineralogy
*Mindat.org
*Webmineral.com

## Δείτε επίσης
*Κατάλογος ορυκτών
*Κατάλογος ορυκτών των μεταλλείων Λαυρίου

## Βιβλιογραφία
* James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244

Ολλανδιτης
Ολλανδιτης
Χριστόδουλος Καψάλης

Ο **Χριστόδουλος Καψάλης** ήταν αγωνιστής του 1821 και πολιτικός από τη Σάμο.

Αναφέρεται ότι ήταν ευκατάστατος κτηματίας από τον Παγώνδα και ανήκε στους Καρμανιόλους μία από τις δύο πολιτικές παρατάξεις-Φατρίες του νησιού. Με την επανάσταση του 1821 στη Σάμο υπερίσχυσε η φατρία των Καρμανιόλων και ο Καψάλης διορίστηκε πολιτικός κριτής (προεστός) ολόκληρου του νησιού, το 1822 μετά τις εμφύλιες διαμάχες με την εγκατάσταση επάρχου στο νησί και την άνοδο στην εξουσία της αντίπαλης φατρίας εγκατέλειψε προσωρινά τη Σάμο για να αποφύγει τη σύλληψη. Χρημάτισε πληρεξούσιος Σάμου στις εθνοσυνελεύσεις της Επιδαύρου το 1821 και του Άστρους το 1823.

## Παραπομπές


Καψαλης
Καψαλης
Μπραουνίτης

Ο **μπραουνίτης** (αγγλ. braunite, αναφερόμενος σε παλαιότερη ελληνική βιβλιογραφία ως "βραουνίτης") είναι νησοπυριτικό ορυκτό του μαγγανίου. Οφείλει το όνομά του στον Γερμανό Σύμβουλο Επιμελητηρίων (Kammerrath) K. Braun του Gotha (1790-1872).

Σχηματίζεται από μεταμόρφωση άλλων πυριτικών μαγγανιούχων ορυκτών και μαγγανιούχων οξειδίων, συχνά όμως είναι προϊόν αποσάθρωσης μαγγανιούχων αποθέσεων.

Ορυκτά με τα οποία σχετίζεται είναι ο πυρολουσίτης, ο χαουσμανίτης, ο ροδονίτης, ο σπεσάρτινος και ο αιματίτης.

Απαντάται σε πολλές τοποθεσίες της Γης. Ορισμένες αξιόλογες εμφανίσεις του είναι στη Θουριγγία (Γερμανία), την περιοχή Värmland στη Σουηδία, στη Νορβηγία, στην Ιταλία (Κοιλάδα της Αόστα και άλλες περιοχές), στην Ινδία, στο Ouro Preto του Minas Gerais στη Βραζιλία, το μαγγανιούχο κοίτασμα στην περιοχή Καλαχάρι στη Νότια Αφρική, τις ΗΠΑ (Πολιτείες Τέξας, Αρκάνσας, Τζόρτζια, Κολοράντο, Νεβάδα, Καλιφόρνια, την Κίνα, την Ιαπωνία και με ελάσσονες εμφανίσεις σε πολλές άλλες χώρες.

Στην Ελλάδα απαντά στη νήσο Πάρο και στις περιοχές "Αποίκια", "Πέταλο" και ορυχείο Βιτάλη της νήσου Άνδρου.

## Πηγές
* Handbook of Mineralogy
* Mindat.org
* Webmineral.com

## Δείτε επίσης
* Κατάλογος ορυκτών

## Βιβλιογραφία
* James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1-4437-4224-4
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 0-395-91096-X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0-395-51137-2

## Σημειώσεις

]

Μπραουνιτης
Κατηγορία:Ορυκτά του πυριτίου
Επιδημία

[μικρογραφία|300x300εσ|Επιδημία [Έμπολα, η οποία ξέσπασε στη Δυτική Αφρική το 2014. Στο σχήμα απεικονίζεται ο αριθμός νέων λοιμώξεων ανά χρόνο.]]
Ως **επιδημία** (*επί* + *δήμος*) ή **λοιμός** χαρακτηρίζονται οι εξάρσεις ασθενειών που εμφανίζονται σε έναν ανθρώπινο πληθυσμό και δεδομένη χρονική περίοδο, σε βαθμό μεγαλύτερο του αναμενόμενου. Για παράδειγμα, σε μηνιγγιτιδοκοκκικές λοιμώξεις, ο ρυθμός εξάπλωσης που υπερβαίνει τα 15 περιστατικά ανά 100.000 άτομα για δύο συνεχόμενες εβδομάδες θεωρείται επιδημία.

Η επιδημία μπορεί να περιορίζεται γεωγραφικά σε ένα τόπο ή μια ολόκληρη χώρα. Στην περίπτωση που η επιδημία εξαπλώνεται με πολύ γρήγορους ρυθμούς σε μια μεγάλη περιοχή (ήπειρο) ή σε παγκόσμια κλίμακα, ορίζεται ως **[[πανδημία]]**. Ο χαρακτηρισμός μιας έξαρσης ως επιδημίας συνήθως απαιτεί καλή κατανόηση του βασικού ρυθμού επίπτωσης. Οι επιδημίες για ορισμένες ασθένειες, όπως η γρίπη, ορίζονται ως μια συγκεκριμένη αύξηση της επίπτωσης πάνω από αυτήν τη βασική γραμμή. Μερικές φορές μια πολύ σπάνια νόσος μπορεί να χαρακτηριστεί ως επιδημία, ενώ πολλές περιπτώσεις μιας κοινής νόσου (όπως το κοινό κρυολόγημα) δεν θα χαρατηριστεί ως τέτοια.

## Παράγοντες επιδημιών
Όπως αναφέρουν οι Mark Woolhouse, Sylvia Gowtage-Sequeria και οι καθηγητές Andy Dobson και Akilesh Mishra οι παράγοντες για δημιουργία μιας επιδημίας είναι:
* Αλλαγές στις γεωργικές πρακτικές και χρήσεις της γης
* Κλιματική αλλαγή
* Αλλαγές στην κοινωνία και στην ανθρώπινη δημογραφία
* Μόλυνση νερού ή τροφίμων
* Διεθνές εμπόριο και μετακινήσεις
* Αποτυχία προγραμμάτων δημόσιας υγείας
* Κακή υγεία 
* Ιατρικές πρακτικές
* Εξέλιξη του παθογόνου (αντοχή στα φάρμακα)
Σε γενικές γραμμές, μια επιδημία εμφανίζεται όταν η ανοσία του ξενιστή είτε σε ένα γνωστό παθογόνο είτε σε νέο παθογόνο μειώνεται ξαφνικά κάτω από την ενδημική ισορροπία και ξεπερνά το όριο μετάδοσης.

## Παραπομπές


## Δείτε επίσης
* Πανδημία γρίπης 2009
* Πανδημία κορονοϊού 2019–20

## Εξωτερικοί σύνδεσμοι
* 
* 


Κατηγορία:Βιολογικοί κίνδυνοι
Εξαποστειλάριο

Με το όνομα **εξαποστειλάριο**, εκ του ρήματος *εξαποστέλλω*, χαρακτηρίζεται ειδικό τροπάριο της Χριστιανικής υμνολογίας που αναφέρεται στο διασκορπισμό των Αποστόλων, προκειμένου να μεταφέρουν το Ευαγγελικό μήνυμα και να γνωστοποιήσουν τη διδασκαλία του Ιησού Χριστού στον κόσμο.

Τα εξαποστειλάρια είναι ένδεκα τον αριθμό, όσοι και οι Απόστολοι που είδαν τον Ιησού Χριστό μετά την Ανάσταση. Στον Όρθρο, μετά τον Κανόνα (την θ΄ ωδή του) και την Θ΄ Καταβασία, ψάλλονται τα εξαποστειλάρια και έπονται οι Αίνοι με την στιχολογία τους και τα στιχηρά. Τα εξαποστειλάρια αποτελούν κατά κάποιο τρόπο το προοίμιο των στιχηρών που θα ακολουθήσουν. Δημιουργός και των ένδεκα αυτών τροπαρίων φέρεται ο ο Έλληνας Αυτοκράτορας Κωνσταντίνος Ζ΄ ο Πορφυρογέννητος.

Τα *εωθινά δοξαστικά* (των Κυριακών) που έπονται τού εωθινού Ευαγγελίου τού Όρθρου είναι έργα τού πατέρα του Λέοντος ΣΤ΄ τού Σοφού. 

Τα εξαποστειλάρια ακολουθούν τη ρυθμοτονική στιχουργία και έχουν συντεθεί σε τονικούς 15σύλλαβους στίχους. Κατατάσσονται σε τρεις ομάδες:
* Αναστάσιμα, ψάλλονται την Κυριακή, ένα κάθε φορά, έτσι επαναλαμβάνονται κάθε 11 εβδομάδες. Είναι αρχαία μέλη: όπως προείπαμε, ο Κωνσταντίνος ΣΤ΄ συνέταξε ένα για κάθε Εωθινό Ευαγγέλιο. Ακολουθούν ως μουσικό και ποιητικό πρότυπο το "Τοις μαθηταίς συνέλθωμεν εν όρει Γαλιλαίας..." τού Β΄ Ήχου.
* των δεσποτικών εορτών, των θεομητορικών εορτών και των Αγίων. Όλα είναι αυτόμελα.
* της κάθε ημέρας (απλής καθημερινής), όταν δεν υπάρχει εξαποστειλάριο αγίου στο Μηναίον.

Τα Εξαποστειλάρια ψέλνονται στην Εκκλησία κάθε μέρα και εντάσσονται στην ακολουθία του Όρθρου. Κατά τη διάρκεια της Μεγάλης Τεσσαρακοστής, συναντούμε σε αυτά την λέξη "φως" και γι' αυτό ονομάστηκαν «Φω*ταγωγικά»*. Υπάρχει ένα για κάθε Ήχο, π.χ. αυτό τού Γ΄ Ήχου αρχίζει με την φράση "Εξαπόστειλον το φως σου...".

Κατηγορία:Εκκλησιαστική υμνολογία
Κατηγορία:Λειτουργική